Allan Damgaard
Allan Damgaard Nielsen (Rødby, 11. travnja 1986.) je danski rukometaš i bivši reprezentativac, koji trenutno igra za Frisch Auf Göppingen na poziciji srednjeg vanjskog. Karijeru je započeo u Danskoj, gdje je promijenio nekoliko klubova prije nego je 2015. potpisao za njemački HSV Hamburg. Nakon što je klub u siječnju 2016. godine postao insolventan, Damgaard se vratio u Dansku, potpisavši za Bjerringbro-Silkeborg. Nakon jedne sezone, vratio se u Njemačku, ovoga puta u klub Frisch Auf Göppingen. 

Za reprezentaciju Danske debitirao je 2013. godine u utakmici protiv Poljske, međutim je u dvije godine skupio samo 5 nastupa uz 10 golova; posljednju utakmicu za reprezentaciju odigrao je 2015. godine. 

Njegov mlađi brat, Michael, također je rukometaš i danski reprezentativac, koji trenutno igra za SC Magdeburg. 

Danski rukometaši